stanford-oval/wikipedia huggingface dataset:
ממלכת טונדו

| --- | --- |
 בירת הממלכה:  טונדו 
 תאריך ייסוד:  המאה ה־9 
 תאריך נטישה:  1589 
 קואורדינטות:  14°37′08″N 120°57′58″E﻿ / ﻿14.618888888889°N 120.96611111111°E﻿ / 14.618888888889; 120.96611111111 
  מפת מיקום  מפה מפורטת   (למפת הפיליפינים מוגדלת) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי ממלכת טונדו(למפת הפיליפינים רגילה) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי ממלכת טונדו  he tabBackground:;tabBorder:#aaa;defaultTab:0;
 
ממלכת טונדו (נקראת גם ממלכת לוזון) הייתה ממלכה פיליפינית (עיר-מדינה) קטנה ומבוצרת היטב בעידן הפרהקולוניאלי שנמצאה באזור שמכונה בימינו מפרץ מנילה. הממלכה היא הגוף המדיני הידוע העתיק ביותר שהתקיים בפיליפינים. הממלכה מוזכרת בין השאר גם בחיקוק צלחת הנחושת של הלגונה. בשיא עוצמתה ידוע שקיימה קשרים עם שושלת מינג ששלטה בסין באותו זמן והייתה שחקן מרכזי בתנועת המסחר באזור. בד בבד נחלשה הממלכה עם פלישתו של הסולטאן החמישי של ברוניי בולקיה והגיעה לסופה עם בואם של הספרדים. לאחר מכן כללו הספרדים את שטח הממלכה בעיר החדשה מנילה. כתוצאה מכך איבדה ממלכת טונדו את עצמאותה והפכה ללא יותר ממחוז במנילה.
היסטוריה

שחזור ההיסטוריה של ממלכת טונדו הוא בעייתי ולוקה בחסר עקב חוסר גדול ביותר של עדויות כתובות. למרות זאת מהתעודות המועטות הכתובות בלשונות הפיליפיניות (ובשפות נוספות) ובעיקר מכתביה ההיסטוריים של שושלת מינג.  אפשר לשחזר לפחות חלקים מההיסטוריה של ממלכת טונדו. האזכור הראשון בהיסטוריה לממלכת טונדו מופיע בחיקוק צלחת הנחושת של הלגונה. שם מסופר על אדם בשם נאמוואראן אשר נוקה מחובו כלפי מנהיגה של טונדו.
עוד מוזכרים בחיקוק מספר שמות נסיכויות ומנהיגיהם. למרות זאת לא ברור מהחיקוק יחסיה של טונדו עם אותם נסיכויות ומעמדה. אך הסברה הרווחת בקרב החוקרים היא שלטונדו היה המעמד הגבוה ביותר.
הקשרים עם סין

האזכור השני וגם המשמעותי ביותר של ממלכת טונדו בא מכתבי ההיסטוריה של שושלת מינג. זהו גם האזכור הסיני הראשון בהיסטוריה של ממלכת טונדו ושל ממלכה פיליפינית בכלל. הכתובים עוסקים במתרחש ב-1373 לספירה עת הגעתו של שגריר מממלכת טונדו לחצרה של שושלת מינג. מהכתבים עולה ששליטי שושלת מינג והאצולה הסינית הסתכלה על ממלכת טונדו לא כעוד נסיכות שבטית אלא כממלכה מאורגנת וחזקה לכל דבר שראוי לקיים איתה מגעים וקשרי מסחר.
בקרב החוקרים ישנה תאוריה הגורסת כי קשרי מסחר ותרבות מוגבלים בין סין לדרום-מזרח אסיה היו קיימים עוד בימים פרהיסטוריים ובתחילת ימי קדם שבהם דרום-מזרח אסיה אוכלסה לראשונה אולם ראיות ממשיות לקיומם של מגעים כלשהם בין סין לאזור שמוכר כיום כפיליפינים מגיעים לראשונה רק בתקופות השושלות טאנג וסונג בצורת חיקוק צלחת הנחושת של הלגונה ובצורת קדרות (בעיקר שברי חרסינה) מאוחר הרבה יותר מאשר התאוריה מציעה.
מאוחר יותר כאשר שושלת מינג עלתה לשלטון החלו מתיישבים סינים להגר לאזור הפיליפינים. הם השתלבו היטב עם המקומיים והתחתנו איתם בנישואי תערובת.
הדבר הוביל לבסוף ליצירת המראה הפיליפיני כפי שאנו מכירים אותו כיום.
קשרי סין-טונדו היו חשובים מספיק לסינים כדי לשמר אותם אפילו כאשר חוקקו את חוקי חאי ג'ין אשר אסרו על סין לקיים מסחר ימי. אולם לאחר הוצאת החוקים לפועל המסחר בין שתי המדינות התקיים במסווה של מחווה ובעיקר באמצעות רשת מסחר שהתנהלה בסודיות. כתוצאה מהגבלת קשרי המסחר של הסינים עם מדינות זרות הפכה טונדו למרכז להחלפת סחורות סיניות לכל אזור דרום-מזרח אסיה.
אולם השפעתו של המצב החדש במאה ה-16 חרג קצת אפילו מעבר לדרום-מזרח אסיה ונוכחותה החזקה של טונדו כשותפת המסחר המועדפת על סין הורגשה אפילו ביפן. ניתן לומר בוודאות שממלכת טונדו באותה תקופה הייתה מועמדת עדיפה בהרבה בעיני הסינים על יפן שכן לטונדו הסינים הרשו לפחות לסחור עימם פעם בשנתיים. הסוחרים היפנים לעומת זאת נאלצו להאבק קשה על מנת לסחור עם סין פעם בעשר שנים. עד כדי כך היה הקושי שלעיתים נאלצו הסוחרים היפנים לעסוק במסחר פיראטי על מנת להשיג את הסחורות הסיניות הנחשקות כמו משי וחרסינה.
כל הקושי העצום הזה במסחר עם סין הוביל את הסוחרים היפנים לפתוח נציגויות מקומיות בטונדו.
הקשרים עם סין > תחילת שקיעתה של טונדו

אושרה ומעמדה של טונדו בתחילת המאה ה-16 משכו את תשומת לבן של שכנותיה, ובמיוחד את סולטנות ברוניי, דבר שהוביל לתקיפתה מאוחר יותר. בשנת 1500 תקפה סולטנות ברוניי את ממלכת טונדו וייסדה בחלק מהשטח הכבוש עיר חדשה בשם סלורונג. סלורונג בתורה תהווה את הבסיס לעיר מנילה המודרנית.
מנגד ממלכת טונדו הצליחה לשמר לפחות חלק מכוחה ושליטיה נסוגו לחלק אחר של נהר פסיג שם הצליחו לשמר את התואר לאקאנדולה.
הקשרים עם סין > סופה של ממלכת טונדו

בשנת 1570 הופיעו הספרדים הראשונים באזור האי סבו והקימו בו התיישבות. המושל הספרדי של ההתיישבות החדשה הגנרל מיגל לופס דה לגאספי חיפש עוד אזורים מתאימים להתיישבות באיים. בעקבות שמועה שהגיעה לאוזניו על ממלכה מוסלמית עשירה באי לוזון, הוא שלח שליח שיברר את אמיתותן של השמועות. השליח מרטין דה גויטי גילה שם סולטנות שמנהיגה היה וסאל של סולטנות ברוניי. שליט הסולטנות (וגם של ממלכת מנילה) באותה העת ראג'ה סולימאן סירב לדרישותיו של דה גויטי להיכנע ולמסור את השלטון לידי הספרדים. הסרוב נתן לדה גויטי את האמתלה לתקוף ולהביס את כוחותיו של סולימאן. לאחר הניצחון הכריז דה גויטי על האזור ובמיוחד על ממלכת מנילה כשטח ששייך למלך ספרד ולאחר מכן חזר על מנת לדווח על ניצחונו למושל לגאספי.
מאוחר יותר הופיע לגאספי עצמו עם כוח צבאי ספרדי מלא על מנת ליישם את הכרזתו של דה גויטי ולכבוש את האזור. כשהמקומיים שמעו שהספרדים עומדים להגיע הם נתקפו פחד, שרפו את כל המבנים בממלכת מנילה וברחו (כולל סולימאן השליט) בהמוניהם לממלכת טונדו ולאזורים הסמוכים.
לגאספי וכוחותיו התיישבו באזור שהיה פעם מנילה, הקימו בו מבצר ושלחו הצעת הידברות וכינון קשרי ידידות לשליטה של ממלכת טונדו באותה העת ראג'ה לקנדולה שבתורו קיבל את ההצעה. דבר שמאוד לא מצא חן בעיני סולימאן ששהה בטונדו באותה עת. סולימאן ניסה לגייס תמיכה בטונדו, בפאמפאנגאן ופאנגאסינאן (נסיכויות פיליפיניות) על מנת לצאת למלחמה בספרדים אך לשווא.
בפעולת ההתנגדות אחרונה תקפו לוחמים פיליפינים בפיקודו של סולימאן את הכוחות הספרדיים בקרב בנגקוסאי. בקרב הובס סולימאן ונהרג. תבוסתו סימנה למעשה את סופן של כל הנסיכויות הפיליפיניות באזור הפסיג, כולל ממלכת טונדו ששליטה לאקאנדולה מסר את השלטון לידי הספרדים, שהקימו באזור את בירתם החדשה מנילה.
מחלף ראש העין דרום

| --- | --- |

 תאריך הקמה:  2019–2022
 מיקום:  דרום ראש העין
 כבישים במחלף:  כביש 444
 אתרים סמוכים:  מגדל אפק
 קואורדינטות:  32°05′02″N 34°57′04″E﻿ / ﻿32.083988°N 34.951034°E﻿ / 32.083988; 34.951034
  מפת מיקום  מפה דינמית   (למפת גוש דן מוגדלת) מחלף ראש העין דרום (למפת גוש דן רגילה) מחלף ראש העין דרום (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף ראש העין דרום (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף ראש העין דרום   he מחלף ראש העין דרוםhe מחלף ראש העין דרוםמפת  __ ראש העין (in English: Rosh HaAyin)מצפון: __ כפר קאסם (in English: Kafr Qasim) ממזרח: סלפית (נפה) (in English: Salfit Governorate) מדרום וממערב: __ מועצה אזורית דרום השרון (in English: Drom HaSharon Regional Council) tabBackground:;tabBorder:#aaa;defaultTab:0;
 
מחלף ראש העין דרום הוא מחלף שהוקם בכניסה הדרומית לראש העין ומחבר בין כביש 444 ושדרות בן-גוריון. בנוסף לכך, בסמוך למחלף יוקם נתיב תחבורה ציבורית, קירות תמך לאורך הכביש 444 ואף תעלות ניקוז.
המחלף עצמו מסדיר את צומת הכניסה לראש העין ולמעשה מאחד בין שני צמתים נפרדים שהיו במקום לפני כן. עלות הקמתו מוערכת במעל 250 מיליון שקלים והוא יתפרש על פני כ־115 דונם.
היסטוריה

העבודות להקמת המחלף החלו באוגוסט 2019.
באפריל 2020 הסתיימו העבודות להקמת הניצבים של גשר המחלף.
ב־14 בנובמבר 2022 נפתח הגשר לתנועה.
הערות שוליים

↑  מתן דויטש, נלחמים בפקקים: החלו העבודות להקמת מחלף ראש העין דרום, באתר mynet‏ ראש העין, 27 באוגוסט 2019
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
מכנסיים (בגד כהונה)

| --- | --- |

 מיוצר מ:  פשתן לבן
 חלק גוף:  מותניים עד ברכיים
 חלק מ:  בגדי כהונה
המכנסיים בעבודת המקדש ביהדות, היו אחד מארבעה בגדי הכהונה של כהן הדיוט או אחד משמונת הבגדים של הכהן הגדול. הם מתוארים בספר שמות שבמקרא, ופרטיהם נידונים בהרחבה במשנת חז"ל.
צורת המכנסיים והכנתם

המכנסיים היו עשויים פשתן לבן.
אורכם של המכנסיים היה בהתאם לכהן שלבש אותם. המכנסיים הגיעו מתחת ללב, מעל המותניים, ועד לברכיים.
את המכנסיים היו מהדקים אל הגוף ב"שנצים", מין שרוך שהיה מושחל בקפל בחלק העליון של המכנסיים.
המכנסיים עשויים כמין שק עם חור למעלה ושני חורים למטה לרגליים ולא הייתה בהם חציצה בין הרגליים.
את המכנסיים, כמו את שאר בגדי הכהונה, הכינו באריגה.
לבישת המכנסיים

המכנסיים היו הבגד הראשון שהכהנים לבשו
לכדתניא: מנין שלא יהא דבר קודם למכנסים - שנאמר ומכנסי בד ילבש על בשרו
והיו גם האחרונים שהכהנים פשטו מהם. הכהנים שלא עבדו היו מוסרים את בגדיהם לחזנים, הממונים על הורדת הבגדים, והם היו
מפשיטין אותן את בגדיהם, ולא היו מניחין עליהם אלא מכנסיים בלבד.
לאחר שנשארו רק במכנסיים היו מלבישים אותם בבגדי חול, ואז היו מורידים מעליהם גם את המכנסיים.
תפקיד המכנסיים

תפקידם של המכנסיים לא היה כתפקיד שאר הבגדים.
תפקיד שאר בגדי הכהונה היה לכבוד ולתפארת, אבל תפקיד המכנסיים היה לכסות את מקום הערווה, כמו שכתוב בציווי על הכנתם
וַעֲשֵׂה לָהֶם מִכְנְסֵי-בָד, לְכַסּוֹת בְּשַׂר עֶרְוָה; מִמָּתְנַיִם וְעַד-יְרֵכַיִם, יִהְיוּ.
והם כוונו לכפר על גילוי עריות.
הערות שוליים

↑  "ירכים" בלשון המקרא.
↑  רמב"ם כלי המקדש והעובדים בו ח יח
↑  מסכת תמיד פרק ה' משנה ג'
↑  ספר שמות, פרק כ"ח פס' מ"ב
↑  מסכת ערכין, פרק ג', דף ט"ז, עמוד א'
| בגדי כהונה |
| --- | --- | --- |
| בגדי כהן הדיוט | מכנסיים • כתונת • אבנט • מגבעת |  |
| תוספות לכהן גדול | מעיל • אפוד • חושן / אורים ותומים • ציץ • מצנפת |  |
מייקל ורטן

| --- | --- |
צילום משנת 2010
צילום משנת 2010
 לידה:  27 בנובמבר 1968 (בן 55) צרפת צרפת בולון-בינאקור, צרפת 
 מדינה:  ארצות הברית ארצות הברית
 תקופת הפעילות:  מ-1988 
 מקום לימודים:  בית הספר הצרפתי של לוס אנג'לס 
 פרופיל ב-IMDb
 
מייקל ס. ורטן (באנגלית: Michael S. Vartan; נולד ב-27 בנובמבר 1968) הוא שחקן אמריקאי-צרפתי-יהודי. ורטן ידוע מתפקידו בין היתר בתור מייקל ווהן (אנ') בסדרה "זהות בדויה" (2001–2006), בשל הופעתו בתור טום וייקפילד בדרמה הרפואית "הות'ורן" (אנ') (2009–2011) מבית רשת הטלוויזיה TNT, ובזכות תפקידו בתור טרנס אנדרסון בדרמה של ערוץ E! "יחסים בהסכמה" (אנ') (2017–2018).
התפקידיו הקולנועיים כוללים את "על חברים ולוויה אחת" (1996), "אף פעם לא התנשקה" (1999), "הדבר הטוב הבא" (2000), "לחיות בתמונות" (2002), "חותנת בהפרעה" (2005), "הטורף" (אנ') (2007), "קולומביאנה" (2011), "פשע בעיירה קטנה" (2017).
ביוגרפיה

מייקל ורטן נולד בקומונה בשם בולון-בילנקורט (אנ') שבאו-דה-סן, צרפת. הוא בנם של אדמונד "אדי" ורטן (אנ'), מוזיקאי צרפתי יליד בולגריה, ודוריס (לבית פוצ'ר), ציירת ואמנית אמריקאית ילידת פולין. דודתו מצד אביו היא זמרת הפופ הצרפתייה סילבי ורטן (אנ') ואביו החורג הוא הסופר האנגלי איאן לה פרנה (אנ'). סבו מצד אביו היה ממוצא ארמני ובולגרי, בעוד שסבתו מצד אביו הייתה מרקע יהודי-הונגרי. אמו של מייקל היא מהגרת יהודייה פולנית לארצות הברית.
ורטן אמר על הרקע הצרפתי שלו כי "הדבר המצחיק הוא בעצם שאני יהודי-פולני שנולד במקרה בצרפת. אמא שלי פולנייה ואבא שלי בולגרי. אין לי גרם של דם צרפתי. אבל אני עובד על זה". הוא הצהיר שהוא נוטה להיחשב כצרפתי בארצות הברית ואמריקאי בצרפת.
הוריו התגרשו כשהיה בן חמש והוא עבר לארצות הברית עם אמו, שם התחתנה אמו בשנית עם הסופר האנגלי איאן לה פרנה (אנ'). הוא חזר לצרפת כדי להיות עם אביו עד שנות התיכון שלו, וגדל "ב"סביבה פשוטה" בפלורי (אנ'), מאנש; עיירה קטנה בנורמנדי. בגיל שמונה עשרה, חזר ורטן עם אמו ללוס אנג'לס, ואמר לה שהוא רוצה להיות אמן, כי הוא לא רוצה למלא את שירות החובה הצבאי הנדרש בצרפת. בלוס אנג'לס, הוא למד בבית ספר למשחק לאחר שנאמר לו שיש לו כישרון משחק. הוא גם למד ב-Lycée Français de Los Angeles היוקרתי. ורטן מחשיב את עצמו כעת כאמריקאי והצהיר בתוכנית האירוח 'Rove' שהוא רוצה שאוסטרליה תהיה הבית השני שלו. הוא דו לשוני, שולט בצרפתית ובאנגלית.
קריירה

לאחר תפקידים קטנים במספר סרטים צרפתים, קיבל ורטן תפקידי משנה בסרטים אמריקאים כמו "על חברים ולוויה אחת" (1996), "תיגע בי" (1997), "אף פעם לא התנשקה" (1999); "לחיות בתמונות" (2002); ו"חותנת בהפרעה" (2005).
ב-2001 הופיע בתפקיד לנסלוט במיני-סדרה "ערפילי אבלון".
תפקידו המפורסם ביותר הוא גילום דמותו של מייקל ווהן בסדרת הטלוויזיה האמריקאית "זהות בדויה" (2001–2006). לאחר שהופיע בסדרה כשחקן קבוע בארבע העונות הראשונות, חזר ורטן לעונה החמישית בתפקיד אורח במספר פרקים לאחר שהמוות של דמותו בעונה הקודמת התגלה כקנוניה.
מייקל ורטן הופיע כשחקן אורח בסדרות כמו "חברים" כד"ר טים בורק, הבן של דמותו של טום סלק; בסדרה "אלי מקביל" כג'ונתן באסט; ובסדרה "סודות המטבח" כשף צרפתי.
ב-2007 שיחק ורטן בתפקיד הראשי בסדרה "תותחים" שירדה מן המרקע לאחר עונה אחת. ב-2008 שיחק בסרט "ג'ולין" לצדה של ג'סיקה צ'סטיין.
בשנים 2009–2011 שיחק בדרמה הרפואית "הות'ורן" של רשת TNT, למשך שלוש עונות לצידה של ג'יידה פינקט סמית'.
בשנת 2011 כיכב בסרט האקשן של לוק בסון "קולומביאנה" לצדה של זואי סלדנה.
בשנת 2012, התארח בפרק בסדרה "תתקדם" בתפקיד עצמו,.
בשנת 2014, שיחק בשישה פרקים בסדרה "בייטס מוטל".
בשנת 2017 שיחק את הבלש סקוט קרופורד במותחן "פשע בעיירה קטנה" לצד ג'ון הוקס.
חיים אישיים

ורטן החל לצאת עם השחקנית ג'ניפר גארנר, באמצע 2003. לאחר מספר חודשים של שמועות, הפרידה שלהם אושרה באוגוסט 2004.
במרץ 2010, ורטן הכריז על אירוסיו ללורן סקאר, אותה פגש בחניון של הול פודס מרקט בלוס אנג'לס ב-2009. בני הזוג נישאו ב-2 באפריל 2011, באתר הנופש פליקן היל בניופורט ביץ' (אנ'), קליפורניה. סקאר הגישה בקשה לגירושין ביולי 2014, תוך ציון הבדלים בלתי ניתנים לגישור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | Un homme et deux femmes | פרד |  |
| 1992 | Promenades d'été | תומאס |  |
| 1992 | Stringer | כריס |  |
| 1993 | פיורילה (אנ') | ג'ין / מאסינו |  |
| 1995 | קדילאק של סופשבוע | טומי |  |
| 1996 | על חברים ולוויה אחת (אנ') | סקוט |  |
| 1997 | Touch Me | אדם |  |
| 1997 | מיתוס של טביעות אצבע (אנ') | ג'ייק |  |
| 1998 | עיקול המוות (אנ') | כריס |  |
| 1999 | אף פעם לא התנשקה (אנ') | סם קולסון |  |
| 2000 | It Had to Be You | צ'ארלי הדסון |  |
| 2000 | הדבר הטוב הבא | קווין לייסטר |  |
| 2000 | Sand | טיילר בריגס |  |
| 2002 | לחיות בתמונות (אנ') | וויל יורקין |  |
| 2005 | חותנת בהפרעה (אנ') | ד"ר קווין פילדס |  |
| 2007 | הטורף (אנ') | פיט מק'ול |  |
| 2008 | ג'ולין (אנ') | בראד |  |
| 2010 | תיכון בראש טוב (אנ') | מורה לחשבון |  |
| 2011 | Demoted | רודני מקאדמס |  |
| 2011 | קולומביאנה (אנ') | דני דילייני |  |
| 2016 | Crawlspace | ג'ון אלכסנדר |  |
| 2016 | נינה (אנ') | מארח ברדיו |  |
| 2017 | פשע בעיירה קטנה (אנ') | הבלש סקוט קרופורד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | The Black Leather Jacket | ילד האופנוע | סרט טלוויזיה של ערוץ 4 |
| 1993 | Spender | פול דושיין | פרק: "Puck" |
| 1993 | Fallen Angels | הארי סטון | פרק: "Murder, Obliquely" |
| 1997 | חברים | ד"ר טים בורק | פרק: "The One with Chandler in a Box" |
| 2000 | אלי מקביל | ג'ונתן באסט | 2 פרקים |
| 2001 | ערפילי אבלון (אנ') | סר לנסלוט דו לאק | מיני-סדרה |
| 2001–2006 | זהות בדויה | מייקל ווהן (אנ') | תפקיד ראשי (5 עונות); 96 פרקים מועמד פרס סאטורן לשחקן הטוב ביותר בסדרת טלוויזיה (אנ') (2003) |
| 2005 | סודות המטבח (אנ') | מייקל ולנטיין | פרק: "French Fight" |
| 2007–2008 | Big Shots | ג'יימס ווקר | תפקיד ראשי; 11 פרקים |
| 2009–2011 | הות'ורן (אנ') | ד"ר טום וייקפילד | תפקיד ראשי (3 עונות); 30 פרקים |
| 2012 | תתקדם | עצמו | פרק: "Bench-Clearing Bawl" |
| 2012 | Ring of Fire | ד"ר מת'יו קופר | 2 פרקים |
| 2014 | בייטס מוטל | ג'ורג' הלדנס | 6 פרקים |
| 2014 | Satisfaction | דילן | 4 פרקים |
| 2015 | התיקון (אנ') | פורסט | פרק: "Sown with Salt" |
| 2017–2018 | יחסים בהסכמה (אנ') | טרנס אנדרסון | תפקיד ראשי (2 עונות); 20 פרקים |
| 2018 | אלוהים שלח לי בקשת חברות (אנ') | ג'פרי בלום | פרק: "The Prodigal Son" |
ורטן, 2009
מנח ראש קדמי

מנח ראש קדמי
מנח ראש קדמי (באנגלית: Forward head posture) הוא ליקוי ביציבת הצוואר. תנוחה זו מכונה גם "ראש צב".
התנוחה נוצרת מכיפוף בסיס הצוואר מטה, וכיפוף מעלה של החלק העליון של הצוואר, כך שהמבט נשאר אופקי. הליקוי עשוי להיגרם ממבט ממושך מטה, למשל בעת קריאה בספר או בטלפון חכם.
ליקוי זה יוצר חוסר איזון בין השרירים בצוואר ובעורף, ושיטוח הקשת הטבעית של עמוד השדרה הצווארי. תנוחה זו עלולה לגרום לכאבים בשרירי העורף ובסיס הגולגולת, וכן לכאבים כתוצאה מלחץ על העצבים. תיתכן גם השפעה שלילית על מפרק הלסת התחתונה.
כדי לטפל ולתקן מנח ראש קדמי, יש למתוח את פושטי הצוואר העליון וכופפי הצוואר התחתון, ולחזק את כופפי הצוואר העליון ופושטי הצוואר התחתון. כמו כן, יש להימנע מתנוחות אשר גרמו לבעיה, למשל באמצעות הקפדה על כללי ארגונומיה, ושמירה על ליבה אורתוגונלית.
בשנים אחרונות תופעה זו התרחבה בעקבות שימוש רחב במכשירי מחשוב ניידים
הערות שוליים

↑  https://www.ncbi.nlm.nih.gov/pubmed/21665126
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחלף ראש העין מזרח

| --- | --- |
 תאריך הקמה:  9 במאי 2016
 מיקום:  ראש העין
 כבישים במחלף:    כביש 5 שדרות בן-גוריון
 אתרים סמוכים:  שכונת נווה אפק
 קואורדינטות:  32°06′06″N 34°59′11″E﻿ / ﻿32.101738°N 34.9862842°E﻿ / 32.101738; 34.9862842
 
  מפת מיקום  מפה דינמית   (למפת גוש דן מוגדלת) מחלף ראש העין מזרח(למפת גוש דן רגילה) מחלף ראש העין מזרח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף ראש העין מזרח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף ראש העין מזרח  he מחלף ראש העין מזרחhe מחלף ראש העין מזרחמפת  __ ראש העין (in English: Rosh HaAyin)מצפון: __ כפר קאסם (in English: Kafr Qasim) ממזרח: סלפית (נפה) (in English: Salfit Governorate) מדרום וממערב: __ מועצה אזורית דרום השרון (in English: Drom HaSharon Regional Council) tabBackground:;tabBorder:#aaa;defaultTab:0;
 
תצלום אוויר של המחלף, לכיוון מזרח. מימין: יער ראש העין
מחלף ראש העין מזרח, הוא מחלף בכביש 5 עם שדרות בן-גוריון בראש העין.
המחלף, שנחנך ב-9 במאי 2016, נמצא מזרחית למחלף אבן העזר ("ראש העין צפון") והוא מהווה חיבור נוסף לחלקה הצפוני של ראש העין משכונת נווה אפק. מזרחה מהמחלף נמצא מחלף שער שומרון, אשר מוביל אל יישובי השומרון המרכזי (כגון אלקנה).
בניית המחלף

המחלף נבנה על ידי חברת נתיבי ישראל בשיתוף חברת הניהול א ספיבק במסגרת תוכנית "נתיב לדירה" של משרד התחבורה יחד עם הקמת עשרות אלפי יחידות דיור חדשות בשכונות החדשות בצפון ראש העין. עלות המחלף היא 120 מיליון ש"ח והיא כוללת בניית גשרים באזור בעל שטח של 8,500 מ"ר, הארכת נתיב בקטע באורך 1.1 ק"מ בכביש 5, ביצוע פיתוח נופי, סלילת שבילי אופניים וביצוע תשתיות (תאורה, ניקוז ובטיחות) מתאימות למחלף.

העבודות לבניית המחלף החלו ביולי 2014 והסתיימו בחודש מאי 2016 חודשיים לפני המועד המתוכנן.
הערות שוליים

↑  מחלף ראש העין מזרח בכביש מס’ 5 נפתח לתנועה, אשקובית, 10 במאי 2016
| 0 | 1 | 2 |
| --- | --- | --- |
| הקודם: מחלף אבן העזר | מחלפים בכביש 5 | הבא: מחלף שער שומרון |
מלון ריץ (מדריד)

| --- | --- |


 מידע כללי
 סוג:  בית מלון, מונומנט 
 מיקום:  Jerónimos 
 מדינה:  ספרד 
 הקמה ובנייה
 תקופת הבנייה:  ?–1910
 תאריך פתיחה רשמי:  1910 
 אדריכל:  שארל מווס, Luis de Landecho, Francisco Urcola Lazcanotegui 
 קואורדינטות:  40°24′56″N 3°41′34″W﻿ / ﻿40.4156°N 3.69281°W﻿ / 40.4156; -3.69281
 אתר רשמי
  (למפת מדריד מוגדלת) מלון ריץ(למפת מדריד רגילה) מלון ריץ
 
הכניסה הראשית של המלון
מלון ריץ (מדריד) (בספרדית: Hotel Ritz Madrid) הוא מלון יוקרה בעל 5 כוכבים הנמצא בפלאסה דה לה ליאלטאד (Plaza de la Lealtad) מספר 5, ברובע רטירו במדריד, ספרד. המלון ממוקם באזור הנקרא "משולש הזהב" של התרבות, מול מוזיאון הפראדו ובסמיכות לגלריות נוספות הכוללות את מוזיאון תיסן בורנמיסה ומוזיאון ריינה סופיה. פארק בואן רטירו וגנים בוטניים נוספים נמצאים אף הם בקרבתו. חזית המלון רשומה כמונומנט לאומי והוא יושב בתוך גנים עם מסעדה.
המלון חגג 100 שנים להיווסדו באוקטובר 2010 ועבר שיפוץ ב-2013. הוא נבנה על ידי אלפונסו השלושה עשר, מלך ספרד בשנת 1910 על מנת לשמש מלון מלכותי.
היסטוריה

המלון נבנה על פי בקשתו של אלפונסו השלושה עשר ונפתח ב-2 באוקטובר 1910. המלך חזר מסיבוב באירופה במהלכו הבין שלחצר הספרדי חסר בית מלון עם מספיק יוקרה לאצולה האירופית ולאורחים רמי מעלה. הרעיון שלו היה לבנות מלון בדומה למלון ריץ בלונדון ולמלון ריץ בפריז. המלך בעצמו הקנה שטח למלון והמלונאי המפורסם סזאר ריץ שוכנע להוביל את הפרויקט.
האתר הנבחר היה פעם אזור בן שכן ההיפודרום סירקוס והגנים של תיאטרון טיבולי הישן והיה בבעלות של הגנים של בואן רטירו במדריד. הפתיחה הרשמית ב-2 באוקטובר 1910, הייתה בנוכחות המלך אלפונסו השלושה עשר, שרים וראש העיר של מדריד. המלון הפך במהרה לאחד ממוקדי חיי התרבות של העיר.
הבעלים הקודמים של המלון, בלמונד (Belmond), מכרו את המלון לקבוצת מנדרין-אוריאנטל (Mandarin Oriental) במאי 2015 תמורת 148 מיליון דולר. הבעלים החדשים הודיעו שבכוונתם לערוך שיפוץ נוסף למלון בעלות 103 מיליון דולר עד 2017.
אורחים מפורסמים

במהלך ההיסטוריה של המלון אורחים מפורסמים רבים שהו בו בהם: ארנסט המינגוויי, רנייה השלישי, נסיך מונקו ואשתו גרייס קלי, שחגגו את ירח הדבש שלהם באחת הסוויטות. אורחים מפורסמים אחרים כללו את אווה גרדנר, מישל פייפר, מדונה וג'יימס סטיוארט, שהורשה להיכנס רק לאחר שהראה את דרגות הקולונל שלו בצבא ארצות הברית.
ראו גם

מלון ריץ (לונדון)
מלון ריץ (פריז)
מקור השכפול

בגנטיקה, מקור השכפול הוא אזור בכרומוזום שממנו מתחיל תהליך שכפול ה-DNA.
מקור השכפול מסומן כ-Ori- קיצור של Origin of replication.
בתאים פרוקריוטיים קיים בדרך כלל מקור שכפול יחיד המצוי על גבי הכרומוזום המעגלי היחיד, בעוד שבתאים איקריוטיים ניתן לרוב למצוא מספר רב של מקורות שכפול על גבי כל אחד מהכרומוזומים. מקורות שכפול רבים מגבירים את יעילות השכפול בכך שניתן לאתחלו ממספר מקומות בו-זמנית. אורך האזור הוא כמה עשרות עד כמה מאות זוגות בסיסים.
מקור השכפול אינו מצוי בהכרח בתחילת הכרומוזום, כלומר—הנוקלאוטיד המסומן במספר 0 על גבי הכרומוזום אינו נמצא במקור השכפול; לעיתים הוא נמצא הרחק ממנו. בכרומוזומים מעגליים בדיוק מול מקור השכפול (כלומר, בזווית של 180 מעלות ממנו) נמצא אזור הסיום, בו מסתיים השכפול. תהליך השכפול מתרחש באופן דו-כיווני; ה-DNA מימין למקור השכפול ומשמאל למקור השכפול משתכפל בו-זמנית.
בחיידק Escherichia coli מסומן מקור השכפול כ-oriC. אורכו 250 בסיסים והוא כולל מספר רצפים קבועים למדי, אותם ניתן לפגוש במקורות השכפול של רוב סוגי החיידקים. רצפים בעלי תפקיד דומה מצויים גם ביצורים איקריוטיים:
ארבעה רצפים קבועים בני 9 נוקלאוטידים המשמשים אתרי קישור לחלבון DnaA, חלבון המשמש לאתחול תהליך השכפול. כעשרים חלבוני DnaA נקשרים למקור השכפול לפני תחילת התהליך.
אתרי קישור לחלבונים IHF ו-FIS, המסייעים באתחול השכפול באמצעות כיפוף ה-DNA ויצירת מקום גישה לאנזים המשכפל, DNA פולימראז.
שלושה רצפים בני 13 בסיסים כל אחד, השוכנים כמעט בצמידות האחד לשני בתחילת מקור השכפול. רצפים אלו עשירים באדנין ותימין ומשמשים להפרדה קלה של שני גדילי ה-DNA האחד מהשני בתחילת השכפול. בין תימין ואדנין קיימים שני קשרי מימן, זאת לעומת שלושה קשרי מימן בין גואנין וציטוזין; דבר זה מצריך אנרגיה פחותה בהפרדת הגדילים.
למעלה מעשרה רצפי GATC (גואנין, אדנין, תימין, ציטוזין). ריכוז זה של רצפי GATC מצוי בשאר הגנום של E. coli בתדירות מקסימלית של פעמיים בכל 250 נוקלאוטידים (אורכו של מקור השכפול). האדנין שברצף ה-GATC מסוגל לעבור מתילציה. שכפול DNA נצרך רק פעם אחת במהלך חיי התא, כהכנה לחלוקת התא; לפיכך נדרש מנגנון אשר ימנע התחלה הולכת וחוזרת של השכפול ב-oriC. לכך משמשת המתילציה. לפני השכפול מציב האנזים Dam מתילאז קבוצות מתיל ב-oriC על גבי שני גדילי ה-DNA. כשה-DNA משתכפל נוצרים שני גדילים כפולים, אשר כל אחד מהם ממותל רק בגדיל אחד (הגדיל שהיה ממותל לפני השכפול). גדילים חצי-ממותלים אינם מסוגלים לעבור שכפול, וכך נמנע שכפול נוסף.
מפרצון קוריה

| --- | --- |
אין תמונה חופשית
 מידע כללי
 סוג:  מפרצון 
 מידע נוסף
 קואורדינטות:  64°01′07″S 61°52′50″W﻿ / ﻿64.0186°S 61.8806°W﻿ / -64.0186; -61.8806
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרצון קוריה(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרצון קוריה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרצון קוריה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרצון קוריה
 
מפרצון קוריה (באנגלית: Coria Cove) הוא מפרצון בחוף המזרחי של האי לייז' בארכיפלג פאלמר, בחצי האי האנטארקטי שבאנטארקטיקה.
רוחב פתחו של המפרצון 1 קילומטרים, ואורכו 1.15 קילומטרים.
המפרצון נמצא 7.2 קילומטרים דרומית-מערבית מנקודת נייט.
היסטוריה > מיפוי המפרצון

המפרצון מופה לראשונה על ידי סוקרים בריטיים בשנת 1978.
הערות שוליים

1 2 3  מידע גאוגרפי
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |